เงินบาทปิดตลาด 32.38/40
ธนาคารซีไอเอ็มบีไทย รายงาน เงินบาทปิดตลาด 32.38/40 แข็งค่าจากช่วงเช้า แต่แนวโน้มยังอ่อนค่า
25 มิ.ย. 2553

ธนาคารซีไอเอ็มบีไทย รายงาน เงินบาทปิดตลาด 32.38/40 แข็งค่าจากช่วงเช้า แต่แนวโน้มยังอ่อนค่า
นักบริหารเงินธนาคารซีไอเอ็มบีไทย กล่าวว่า วันนี้เงินบาทปิดตลาดที่ระดับ 32.38/40 บาท/ดอลลาร์ จากช่วงเช้าที่เงินบาทเปิดตลาดที่ระดับ 32.42/44 บาท/ดอลลาร์ ระหว่างวัน High ที่ระดับ 32.43/45 บาท/ดอลลาร์ และทำ Low ที่ระดับ 32.38/40 บาท/ดอลลาร์
"ระหว่างวันถือว่าเงินบาทเคลื่อนไหวตามภูมิภาค เช่น ค่าเงินยูโรเมื่อเช้าไปทำ High แล้วบ่ายก็ลงมา"
โดยค่าเงินยูโรปิดที่ระดับ 1.2266/2270 ดอลลาร์/ยูโร จากช่วงเช้าที่เปิดตลาดที่ระดับ 1.2322/2325 ดอลลาร์/ยูโร  ส่วนค่าเงินเยนปิดตลาดที่ระดับ 89.62/65 เยน/ดอลลาร์ จากช่วงเช้าที่เปิดที่ระดับ 89.60/65 เยน/ดอลลาร์
ส่วนแนวโน้มความเคลื่อนไหวของค่าเงินบาทในภาพรวมคาดว่าจะอ่อนค่าเนื่องจากนักลงทุนยังกังวลเศรษฐกิจ น่าจะถือดอลลาร์กับเยนมากขึ้น ทำให้ค่าเงินดอลลาร์และค่าเงินเยนแข็งค่าได้ต่อ
ดยปัจจัยสำคัญที่ต้องติดตาม คือ กระทรวงพาณิชย์สหรัฐจะเปิดเผยตัวเลขผลิตภัณฑ์มวลรวมภายในประเทศ (จีดีพี) แต่หลักๆยังคงให้ติดตามข่าวทางโซนยุโรป 
ประเมินกรอบการเคลื่อนไหวของเงินบาทอยู่ระหว่าง 32.35-45 บาท/ดอลลาร์